《入翠峰寺上西冈待月 其二》
清代·张海珊

夕景上东岭，暝色起诸壑。独立敛视听，无言合冥漠。

妙哉此寸敛，与月同一跃。玉宇开虚空，游氛扫尘廓。

下射三万顷，澒洞鱼龙作。仙风澹澹来，佐以诸天乐。

作者简介：（1782—1821）江苏震泽人，字越来，一字铁甫。道光元年举人，榜发，已暴卒。论学以程朱为归，而不废陆王。尤究心当世利弊。有《小安乐窝诗文集》。